Anti-Flag

Anti-Flag je americká punková skupina, ktorá pochádza z Pittsburghu, je známa tým že, vo svojich piesňach často používa politické odkazy. Skupina má v súčasnosti štyroch členov: Justin Sane, Chris #2, Chris Head a Pat Thetic.
Kapela vznikla v roku 1988 práve Pittsburghu. Názov skupiny, si členovia dali kvôli skúsenostiam z mladosti, keď Justin (frontman) s Patom (bubeník) na miestnych hardcorových koncertoch videli často americkými vlajkami mávajúcich ľudí, ktorý kričali "„chceme slobodu a nie fašizmus“". Práve títo ľudia, však neustále napádali tých, čo s ich názormi nesúhlasili. To prišlo Justinovi a Petovi ako forma fašizmu.
V tomto čase boli v kapele nestálosti a dochádzalo k častým zmenám gitaristov a basákov. Dokonca bola na poste gitaristu aj Justinova sestra Lucy Festernová. Tieto nestálosti viedli až k rozpadu skupiny.
V roku 1993 Justin a Pat spolu s Andym Flagom sformovali novú kapelu, stále s názvom A-F. V roku 1996 vydávajú nový album, v tejto zostave prvý. Mal názov "Die for the Government" a vyšiel u vydavateľstva New Red Archives.
Postupne však Andy kapelu opustil, kvôli nezhodám s Justinom. Na jeho miesto nastupuje Sean Whelan z kapely Bad Genes. Sean hral v tomto čase aj v kapele "57 Defective" kde hral spolu s gitaristom Chrisom Headom ktorý prešiel tiež do kapely A-F. V roku 1997 sa vystriedal Chris so Seanom na basgitare. Chris však uprednostňoval gitaru a tak prišla do kapely Jamie Cock. Chris prevzal druhú gitaru. 
Obsadenie sa ustálilo v roku 1999 keď Chris Barker, známy ako Chris #2, vystriedal na base Jamie Cock. V tejto zostave v roku 1999 vydávajú album "A New Kind of Army" u Go-Kart Records/A-F records. A-F Records je vlastné nezávislé vydavateľstvo Anti-Flag. V albume je spomenutých mnoho tém ako rasizmus, korupcia, fašizmus, policajná brutalita a problémová mládež. V roku 2000 boli Anti-Flag pozvaní, aby sa zúčastnili na Vans Warped Tour. Tu spoznali lídra kapely NOFX Fat Mikea, vlastníka Fat Wreck Chords Records. Toto stretnutie prerástlo do priateľstva a Anti-flag vydali u Mikea dva albumy.
V 2001 sa Anti-Flag dali dokopy s legendárnym producentom Massom Giorginim kvôli nahrávaniu "Underground Network", vydaného u Fat Wreck Chords. Vydanie tohto albumu posunulo kapelu z hardcorového undergroundu do žiary reflektorov. Tento album pokračuje v kritike fašizmu, hlavne neonacistickej infiltrácie do hardcore scény. Ďalej kritizuje americkú politiku. Vo februári 2002 vydávajú A-F svoj štvrtý oficiálny album "Mobilize". Keď 11. septembra 2001 zaútočili na USA teroristi, Anti-Flag zaútočili na USA a začali boj proti americkej vláde. To znamenalo, že ich začali odstraňovať z predajných regálov. Pretože kapela bola vraj „anti-americká”.
V 2003 vyšiel album "The Terror State" vydaný u Fat Wreck Chords. Tento album sa sústredil hlavne na kritiku Georga Busha a jeho „vojnu proti terorizmu alebo proti sebe“. Booklet opäť obsahuje množstvo esejí kapely a politických komentátorov. Nachádza sa tu skladba, ktorej text napísal Woody Guthrie s názvom "Post-war breakout". Prvých 15 000 nosičov obsahovalo bonus "Fuck the flag". V 2005 Anti-Flag podpísali kontrakt na 2 albumy s vydavateľstvom RCA. Prvý z nich, "For Blood and Empire", bol vydaný 21. marca 2006. Sústreďuje sa na kritiku vojny proti terorizmu vedenú USA. Skladba "This Is The End (For You My Friend)" je súčasťou počítačových hier Madden NFL 2007 a NHL 07. V apríli 2007 skončili veľké promo tour "War Sucks, Let's Party" po USA.